Измежду десетките претенденти за ръката си Мария сама избира да се омъжи за австрийския ерцхерцог Максимилиан I Австрийски, бъдещ император на Свещената Римска империя. Сватбата е отпразнувана на 18 август 1477 г. в Гент. По този начин Нидерландия е присъединена към владенията на Хабсбургите, с което започва и двувековното съперничество между Франция и Хабсбургите (по-късно Испания и Австрия) за тези земи, завършило с т.н Война за испанското наследство (1701 – 1714).